[{"text_idx": "#000000", "text": "Rae vald tuli teist aastat ja\u0308rjest Eesti valdade suvema\u0308ngude vo\u0303itjaks"}, {"text_idx": "#000001", "text": "Juulis Vinni vallas toimunud Eesti valdade suvema\u0308ngudelt tuli Rae valda taas kord esikoht. Suurte valdade arvestuses edestati naaberomavalitsust Kiilit ja Tartut. Vo\u0303istlusest vo\u0303ttis osa 1100 sportlast 47 omavalitsusest."}, {"text_idx": "#000003", "text": "Kolm alavo\u0303itu saanud Rae esines eriti vo\u0303imsalt orienteerumises, kus lu\u0308hirajavo\u0303istlusel vo\u0303ideti ku\u0308mnest vanuseklassist viis ehk koguti maksimumpunktid. Kuni 45aastaste meeste arvestuses tuli Armo Hiie eestvedamisel koguni nelikvo\u0303it!"}, {"text_idx": "#000006", "text": "Rae nais- ja meesvo\u0303rkpallurid startisid ko\u0303rgeimate eesma\u0308rkidega, kuid pidid leppima pronksmedalitega. Mehed ja\u0308id nelja parema hulgas alla hilisemale vo\u0303itjale Kiilile 1:2 ning olid seeja\u0308rel u\u0308le U\u0308lenurmest 2:0. Mullu vo\u0303idutsenud Rae naised kaotasid poolfinaalis Lasvale 1:2, kuid alistasid seeja\u0308rel La\u0308a\u0308ne-Saare 2:0."}, {"text_idx": "#000007", "text": "\u201eTase oli seekord a\u0308a\u0308rmiselt ko\u0303rge. Neli esimest naiskonda vo\u0303inuks vabalt vo\u0303ita, Lasva tegi poolfinaalis meie vastu imelise ma\u0308ngu,\u201c lausus Rae naiskonna kapten Kadri Kruus-Magomedov. \u201eU\u0308ldjuhul ma\u0308ngime muruva\u0308ljakutel paar korda aastas ja teistmoodi oludega harjumine vo\u0303tab pisut aega ning eelis on kogenumatel ma\u0308ngijatel.\u201c"}, {"text_idx": "#000011", "text": "Raigi so\u0303nul ho\u0303lmab ta\u0308napa\u0308eval suurema seltskonnaga vo\u0303istlustel ka\u0308imine enamat kui lihtsalt sport. \u201eOlen oma elus piisavalt palju vo\u0303istlustel osalenud, neid korraldanud ning tiime kokku pannud. Arvan, et mul on pa\u0308ris hea teadmistepagas sellest, mida osaleja soovib. U\u0308tleks Arvo Kukuma\u0308e so\u0303nadega: \u201ePeaasi, et hing laulab.\u201c Siis tulevad osalejad ja tulemused,\u201c selgitas Raig."}, {"text_idx": "#000014", "text": "\u201eRae valla poolne korraldus oli tipptasemel \u2013 kandsime u\u0308htset riietust ja meil oli u\u0308hine koosviibimine. Isegi omal ajal ko\u0303rgel tasemel sporti tehes ei kantud minu eest nii palju hoolt,\u201c vo\u0303rdles Kruus-Magomedov."}, {"text_idx": "#000015", "text": "\u201eMul on hea meel, et suutsime Tartu valla u\u0308lemvo\u0303imu murda. Oleme projekti Team Rae vald jo\u0303uliselt panustanud ja suur aita\u0308h sponsoritele selle eest. Ta\u0308nan eraldi Indrek Raigi, kes on suutnud viia vo\u0303istlustel osalemise uuele tasemele,\u201c ra\u0308a\u0308kis juhtide vo\u0303istlusel kuuenda koha saanud vallavanem Mart Vo\u0303rklaev."}, {"text_idx": "#000017", "text": "Ja\u0308rgmisel suvel toimuvad vo\u0303istlused Haapsalus, siis koos linnade vo\u0303istkondadega ja uues formaadis!"}, {"text_idx": "#000018", "text": "Eesti valdade suvema\u0308ngudelt toodi kolm alavo\u0303itu"}, {"text_idx": "#000028", "text": "Rae valla juhid: juhtide vo\u0303istlusel osalenud (vasakul) abivallavanem Jens Vendel ja (paremal) vallavanem Mart Vo\u0303rklaev harjutamas ka\u0308tt koos abivallavanem Madis Sarikuga kettagolfis, mis oli juhtide vo\u0303istluse u\u0308ks osa laskmise ja automodellismi ko\u0303rval."}]